internet vaartha 180 Views
ఫతేమైదాన్‌ : క్యారమ్స్‌లేని ఇల్లు అంటూ ఉండదని తెలంగాణ క్రీడా పాధికార సంస్థ మేనేజింగ్‌ డైరెక్టర్‌ ఏ. దినకర్‌బాబు అన్నారు. నూతనంగా భారత క్యారమ్స్‌ సంఘం రూపొందించిన వెబ్‌సైట్‌ను ఆయన ఎల్బీస్టేడియంలోని ఫతేమైదాన్‌ క్లబ్‌లో సోమవారం నాడు ఆవిష్కరించారు. ఈసందర్భంగా ఆయన మాట్లాడుతూ ఎప్పుడు బిజీగా ఉండే ప్రజలకు కార్యమ్‌ ఆట ఎంతో ఉల్లాసాన్ని కలిగిస్తుందన్నారు. విద్యార్ధులు చదువుకు ఎంత ప్రధాన్యతను ఇస్తున్నారో అదే ప్రధాన్యతన ఇవ్వాలని దినకర్‌బాబు సూచించారు. ఎంతో అధారణ కలిగిన క్యారమ్స్‌కు మంచి రోజులు వచ్చాయని ఆయన పేర్కొన్నారు. భారతదేశంలోనే సూపర్‌పవర్‌ ఉన్న ఏకైక క్రీడాంశం క్యారమ్స్‌అని అవివర్ణించారు. క్యామ్‌ క్రీడాంశానికి అభ్యున్నతికి వందశాతం సహకారం తెలంగాణ క్రీడాపాధికార సంస్థ నుంచి ఉంటుందని దినకర్‌బాబు హామి ఇచ్చారు. ప్రతి గ్రామంలో  ఏదో ఒక ఇంట్లో చిన్న  పిల్లల నుంచి పెద్దవారి వరకు క్యారమ్స్‌ ఆట అడుతున్న విషయం మనందరికి తెలిసిందే తెలంగాణ రాష్ట్రంలో కూడా కారమ్స్‌క్రీడా కారులను ప్రొత్సహిచాల్సిన అవసరం ఎంతైనా ఉందని ఆయన ఈ సందర్భంగా తెలిపారు. గౌరవ అతిథిగా విచ్చేసిన భాతర క్యారమ్స్‌ చైర్మన్‌ పేరాల చంద్రశేఖర్‌రావు మాట్లాడుతూ కేంద్ర, రాష్ట్ర ప్రభుత్వాల సహాయ సహకారాలతో తెలంగాణ రాష్ట్రం నుంచి గొప్ప క్యారమ్‌ క్రీడాకారులను తయారు చేయడానికి అన్ని విధాలా ప్రతిపదనలు రూపొందించేందుకు భారత క్యారమ్‌ సంఘం ఏర్పాట్లు చేస్తుందని అయన అన్నారు. క్యారమ్స్‌ సంఘం రూపొందించిన వెబ్‌సైట్‌లో అయన పాల్గొనడం జరిగింది. ఈ సందర్భంగా మాట్లాడుతూ ఎక్కువ మంది అడేది క్యారమ్స్‌అని, చూసేది మాత్రం క్రికెట్‌ అన్నారు. రాజకీయాలకు అతీతంగా క్యారమ్స్‌కు మంచి పేరు ప్రతిష్టలు తీసుకురావడానికి అందరు కలిసికట్టుగా రావాల్సిన అవసరం ఎంతైనా ఉందన్నారు. ప్రతి ఇంటికి క్యారమ్‌ అడే విధంగా చర్యలు తీసుకుంటామని ఆయన అన్నారు. భారతదేశంలో ఇషన్య రాష్ట్రాల్లో కూడా క్యారమ్స్‌ను ప్రవేశపెట్టేందుకు కృషి చేస్తానని చంద్రశేఖర్‌రావు అన్నారు. ఇంక ఈ కార్యక్రమంలో భారత క్యారమ్స్‌సంఘం అధ్యక్షుడు సంపత్‌, కోశాధికారి మధన్‌రాజ్‌, హైదరాబాద్‌ క్యారమ్‌ సంఘం అధ్యక్షుడు బి.కె.హరినాధ్‌తో పాటు అంతర్జాతీయ క్యారమ్‌ క్రీడాకారులు ఈ కార్యక్రమంలో పాల్గొన్నారు.